# Josefa Masegosa Gallego

Josefa Masegosa Gallego (Oria, Província d'Almeria, 1957) és una astrònoma espanyola, investigadora científica del CSIC en l'Institut d'Astrofísica d'Andalusia (IAA).
Va estudiar en la Facultat de Ciències de la Universitat de Granada on es va llicenciar en Ciències físiques en 1981. Posteriorment va realitzar un màster de ciències, amb especialitat en astronomia, a la Universitat de Sussex (Regne Unit) i, en 1988, va obtenir un doctorat en Ciències Físiques a la Universitat de Granada. Fou Vicedirectora de l'Institut d'Astrofísica d'Andalusia, per passar més tard a desenvolupar la tasca d'investigadora científica. Des de 1985 ha participat en prop de trenta projectes d'investigació finançats per diferents plans nacions i regionals d'investigació o fons de la Comunitat Europea.
Ha participat en el Subprojecte de l'Any Internacional de l'Astronomia Ella és una Astrónoma i coordinat el programa de la televisió educativa de la UNED Mujeres en las Estrellas. A més, ha participat en diferents Comitès de gestió de la Recerca, entre els quals destaquen la vocalia en la Comissió de l'Àrea de Ciència i Tecnologia Físiques del CSIC, entre 1992 i 1994; en l'actualitat és representant d'aquesta àrea en la Comissió de Dones i Ciència del CSIC.
En el camp de l'astrofísica, els seus temes principals d'interès és l'estudi dels mecanismes responsables de l'activació de la formació estel·lar violenta, estudis multifreqüència, formació i evolució de galàxies, cartografiats extragalàctics i eventualment de l'activitat nuclear a les galàxies. Desenvolupa aquesta investigació dintre del departament d'Astronomia Extragalàctica del CSIC. Compta amb 75 publicacions científiques en revistes internacionals incloses al Science Citation Index, encara que ha publicat molts més articles en diverses revistes.
Ha compartit la seua carrera professional entre l'astrofísica i els estudis de Dones i Ciència. En aquest camp ha publicat una desena d'articles sobre astrònomes, visibilitzant a les astrònomes tant històriques com actuals; ha impartit nombroses conferències i organitzat diferents esdeveniments de difusió del paper de la dona en la ciència, com la coordinació del programa de la UNED per TVE Mujeres en las estrellas emès pel la 2. A més, ha estat cofundadora del node AMIT-Andalusia en 2012, ocupant els càrrecs de vocal i coordinadora per a Granada-Jaén-Almeria fins a 2013 i vicepresidenta en l'actualitat.

## Referències

* ↑ «Les dones reivindiquem poc les nostres aportacions»
* ↑ Les investigadores Josefa Masegosa Gallego i Eulalia Pérez Sedeño participen a Gijón en les jornades de coeducació ‘Igualtat amb totes les lletres'
* ↑ «Institut Asturià d'Administració Pública Adolfo Posada». Arxivat de l'original el 2016-09-23. [Consulta: 23 setembre 2016].
* 1 2 «Las investigadoras Josefa Masegosa y Eulalia Pérez visitan la exposición ‘Con A de Astrónomas'» (en castellà). Instituto asturiano de la mujer, 23-03-2011. [Consulta: 24 setembre 2016].
* 1 2 «Mujeres en las estrellas. 2009. Año Internacional de la Astronomía» (en castellà). Canal UNED, 06-03-2009. [Consulta: 24 setembre 2016].
* ↑ «COMPOSICIÓN COMISIÓN MUJERES Y CIENCIA» (en castellà). CSIC. Arxivat de l'original el 2016-09-23. [Consulta: 23 setembre 2016].
* ↑ «“Observar el universo te incita a tener otra filosofía de vida”» (en castellà). Pkara on line magazine, 23-11-2014. [Consulta: 24 setembre 2016].
* ↑ Fernàndez Pérez, Iván. Aproximación histórica al desarrollo de la Astronomía en España (en castellà). Universidad de Santiago de Compostela, 2010, p. 527.
* ↑ «ConCiencia de mujer. I Jornadas sobre mujer y ciencia» (en castellà). Gijón conCiencia. Programa de divulgación científica, 2016. [Consulta: 24 setembre 2016].
* ↑ «Mujer y astronomía: publicaciones» (en castellà). Sociedad española de Astronomía. Arxivat de l'original el 2016-09-24. [Consulta: 24 setembre 2016].
* ↑ «La Asociación de Mujeres Investigadoras y Tecnólogas piden colaborar con las Unidades de Igualdad de las Universidades» (en castellà). Universidad de Córdoba, 01-02-2016. [Consulta: 24 setembre 2016].

## Enllaços externs

* Comercio, El. ««Las mujeres reivindicamos poco nuestras aportaciones». El Comercio». [Consulta: 22 setembre 2016].
* Jornadas de Coeducación "Igualdad con todas las letras". Josefa Masegosa Gallego